*Projekts*

LATVIJAS REPUBLIKAS MINISTRU KABINETS

2014.gada\_\_\_\_. \_\_\_\_\_\_\_              Rīkojums Nr.

Rīgā              (prot.Nr.      §)

Par atļauju Baibai Brokai savienot amatus

1. Ministru kabinets (Brīvības bulvārī 36, Rīgā, LV-1050), izskatot Baibas Brokas iesniegumu ar lūgumu atļaut savienot Rīgas ostas valdes locekļa amatu ar valsts akciju sabiedrības „Latvijas Gaisa satiksme” valdes locekļa amatu un Rīgas domes deputāta amatu, konstatēja:

1.2. likuma „Par interešu konflikta novēršanu valsts amatpersonu darbībā” (turpmāk – likums) 4.panta 2.3 daļā ir noteikts, ka par valsts amatpersonām ir uzskatāmas arī personas, kuras ieņem ostas valdes locekļa amatu;

1.3. saskaņā ar likuma 7.panta 5.1 daļu likuma 4.panta 2.3 daļā minētajām amatpersonām, kurām šajā pantā nav noteikti īpaši amatu savienošanas nosacījumi, ir atļauts savienot valsts amatpersonas amatu tikai ar:

1.3.1. amatu, kuru tās ieņem saskaņā ar likumu, Ministru kabineta noteikumiem un rīkojumiem;

1.3.2. amatu biedrībā vai nodibinājumā, politiskajā partijā, politisko partiju apvienībā vai reliģiskajā organizācijā;

1.3.3. pedagoga, zinātnieka, ārsta, profesionāla sportista un radošo darbu, kā arī dienestu Zemessardzē, ja likumā nav noteikts citādi;

1.3.4. citu amatu, uzņēmuma līguma vai pilnvarojuma izpildi, ja to savienošana nerada interešu konfliktu un ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā;

1.4. Baiba Broka iecelta valsts akciju sabiedrības „Latvijas Gaisa satiksme” valdes locekļa amatā ar Satiksmes ministrijas lēmumu 2010. gada 23. martā;

1.5. Baibai Brokai 26.augusta Rīgas domes sēdē tika atjaunotas Rīgas domes deputāta pilnvaras.

1.6. saskaņā ar likuma 8.1 panta trešo daļu valsts amatpersona, kura vēlas savienot valsts amatpersonas amatu ar citu amatu (uzņēmuma līguma vai pilnvarojuma pildīšanu), un šāda amatu savienošana ir pieļaujama, saņemot likuma 7.panta 5.1  daļas 4.punktā minētās amatpersonas (institūcijas) rakstveida atļauju, pirms amatu savienošanas (uzņēmuma līguma noslēgšanas vai pilnvarojuma uzņemšanās) uzsākšanas rakstveidā iesniedz minētajai amatpersonai (institūcijai) lūgumu atļaut savienot valsts amatpersonas amatu ar citu amatu;

1.7. Ministru kabinets ir institūcija, kas saskaņā ar likuma 7.panta 5.1 daļas 4.punktu ir kompetenta sniegt atļauju savienot Rīgas ostas valdes locekļa amatu ar valsts akciju sabiedrības „Latvijas Gaisa satiksme” valdes locekļa amatu un Rīgas domes deputāta amatu;

1.8. saskaņā ar Rīgas brīvostas likuma 2.pantu Rīgas brīvosta ir izveidota, lai veicinātu Latvijas līdzdalību starptautiskajā tirdzniecībā, investīciju piesaisti, ražošanas un pakalpojumu attīstību, kā arī jaunu darba vietu radīšanu. Rīgas ostas valdes locekļa pienākumi ir noteikti Likuma par ostām 7.pantā un Ministru kabineta 2012.gada 29.maija noteikumu Nr.378 „Rīgas brīvostas pārvaldes nolikums” 33.punktā;

1.9. Valsts akciju sabiedrības „Latvijas gaisa satiksme” (LGS) galvenais mērķis ir nodrošināt ar aeronavigācijas pakalpojumiem visus gaisa telpas lietotājus Rīgas Lidojumu informācijas rajonā. LGS produkts ir aeronavigācijas pakalpojumi. Kā uzņēmums, kas darbojas civilās aviācijas jomā, LGS atrodas Latvijas Republikas Satiksmes ministrijas pārraudzībā.

1.10. saskaņā ar likuma „Par pašvaldībām” 3.pantu vietējā pašvaldība ir vietējā pārvalde, kas ar pilsoņu vēlētas pārstāvniecības — domes — un tās izveidoto institūciju un iestāžu starpniecību nodrošina likumos noteikto funkciju, kā arī šajā likumā paredzētajā kārtībā Ministru kabineta doto uzdevumu un pašvaldības brīvprātīgo iniciatīvu izpildi, ievērojot valsts un attiecīgās administratīvās teritorijas iedzīvotāju intereses. Deputāta tiesības un pienākumi domes sēdēs un savā vēlēšanu apgabalā ir noteikti Republikas pilsētas domes un novada domes deputāta statusa likuma 5., 9. un 10.pantā.

2. Izvērtējot Likuma par ostām 7.pantā, [Rīgas brīvostas likuma](http://likumi.lv/doc.php?id=41737) 2.pantā un Ministru kabineta 2012.gada 29.maija noteikumu Nr.378 "[Rīgas brīvostas pārvaldes nolikums](http://likumi.lv/doc.php?id=249324)" 33.punktā minētās Rīgas ostas valdes funkcijas kopsakarā ar Baibas Brokas valsts akciju sabiedrības „Latvijas Gaisa satiksme” valdes locekļa amata un Rīgas domes deputāta pienākumiem, secināms, ka Rīgas ostas valdes locekļa amata savienošana ar valsts akciju sabiedrības „Latvijas Gaisa satiksme” valdes locekļa amatu un Rīgas domes deputāta amatu pati par sevi interešu konfliktu nerada, kā arī nav pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai.

3. Atbilstoši likuma vispārīgajam regulējumam amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, tāpēc, neraugoties uz kompetentās institūcijas doto atļauju savienot amatus, Baibai Brokai ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, pildot Rīgas ostas valdes locekļa amatu, valsts akciju sabiedrības „Latvijas Gaisa satiksme” valdes locekļa amatu vai Rīgas domes deputāta amatu, pastāv iespēja, ka Baiba Broka var nonākt interešu konflikta situācijā.

4. Ievērojot minēto un pamatojoties uz likuma 8.1 panta piekto daļu, Ministru kabinets nolemj atļaut Baibai Brokai savienot Rīgas ostas valdes locekļa amatu ar valsts akciju sabiedrības „Latvijas Gaisa satiksme” valdes locekļa amatu un Rīgas domes deputāta amatu.

5. Šo rīkojumu saskaņā ar [Administratīvā procesa likuma](http://likumi.lv/doc.php?id=55567) 76.panta otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas oficiālajā izdevumā "Latvijas Vēstnesis", iesniedzot pieteikumu attiecīgajā tiesu namā pēc deklarētās dzīvesvietas vai nekustamā īpašuma atrašanās vietas adreses.

Ministru prezidente L.Straujuma

Vides aizsardzības un

reģionālās attīstības ministrs K.Gerhards

Iesniedzējs:

vides aizsardzības un

reģionālās attīstības ministrs K.Gerhards

Vīza: valsts sekretāra p.i.

administrācijas vadītāja E.Turka

21.11.2014. 15:31

779

D.Ose

67026454, daina.ose@varam.gov.lv